**Αθήνα:** 24.03.2025

**ΑΝΑΚΟΙΝΩΣΗ**

Έρευνα «Στάσεις και εμπειρίες των πολιτών σχετικά με τις διακρίσεις και τα στερεότυπα»

Η Εθνική Συνομοσπονδία Ατόμων με Αναπηρία (Ε.Σ.Α.μεΑ.) ως μέλος του Εθνικού Συμβουλίου Κατά του Ρατσισμού και της Μισαλλοδοξίας (ΕΣΡΜ) καλεί όλα τα άτομα με αναπηρία, χρόνιες ή/και σπάνιες παθήσεις και τις οικογένειές τους να συμμετάσχουν στην Έρευνα «Στάσεις και εμπειρίες των πολιτών σχετικά με τις διακρίσεις και τα στερεότυπα».

Στόχος της έρευνας είναι η διερεύνηση των αντιλήψεων και των εμπειριών των πολιτών σχετικά με τα στερεότυπα, τις διακρίσεις, τις προκαταλήψεις, τον ρατσισμό, και τις συνέπειες που έχουν στους ανθρώπους που τα βιώνουν.

Η έρευνα, η οποία απευθύνεται σε όλα τα άτομα που έχουν συμπληρώσει το 18ο έτος της ηλικίας τους, διεξάγεται στο πλαίσιο του ευρωπαϊκού έργου «ECOSYSTEM - Strengthening Public Authorities’ Capacity to Respond to Intersectional Discrimination through Multi-Agency Coalitions», το οποίο υλοποιείται από το υπουργείο Κοινωνικής Συνοχής και Οικογένειας, την Εθνική Επιτροπή για τα Δικαιώματα του Ανθρώπου, στην οποία η Ε.Σ.Α.μεΑ. είναι τακτικό μέλος, και το ΚΜΟΠ - Κέντρο Κοινωνικής Δράσης και Καινοτομίας.

Στόχος του έργου είναι να συμβάλει στην ανάπτυξη του 2ου Εθνικού Σχεδίου Δράσης κατά του Ρατσισμού και της Μισαλλοδοξίας και να ενισχύσει την ικανότητα των εθνικών αρχών στην Ελλάδα όσον αφορά στην καταπολέμηση της μισαλλοδοξίας, του ρατσισμού και των πολλαπλών και διατομεακών διακρίσεων.

Η συμπλήρωση του Ερωτηματολογίου διαρκεί 10-15 λεπτά.

Η αναλυτική περιγραφή της έρευνας και το ερωτηματολόγιο είναι διαθέσιμα στον παρακάτω σύνδεσμο:

<https://kmop.limequery.com/653424?lang=el>

Τώρα μπορείτε να ενημερωθείτε για όλες τις εξελίξεις στο χώρο της Αναπηρίας στην ιστοσελίδα της Ε.Σ.Α.μεΑ.: [www.esaea.gr](http://www.esaea.gr/) ή [www.esamea.gr](http://www.esamea.gr/).

|  |  |
| --- | --- |
| Λογότυπο προσβάσιμου εγγράφου MS Word (*.docx) | **Προσβάσιμο αρχείο Microsoft Word (\*.docx)**Το παρόν αρχείο ελέγχθηκε με το εργαλείο ***Microsoft Accessibility Checker*** και δε βρέθηκαν θέματα προσβασιμότητας. Τα άτομα με αναπηρία δε θα αντιμετωπίζουν δυσκολίες στην ανάγνωσή του. |